kardosdrur/scandi-wiki huggingface dataset:
Harewood House

Harewood House er et slot i Harewood ved Leeds i West Yorkshire i Storbritannien.

Bygget I 1700-tallet 
Slottet blev bygget mellem 1759 og 1771 af slægten Lascelles, der stadig bruger huset som hovedsæde for jarlerne af Harewood.

En af slottets kendte ejere var Henry Lascelles, 6. jarl af Harewood, (1882-1947). Han var gift med Princess Royal Mary af Storbritannien (1897-1965). Hun var datter af Georg 5. af Storbritannien, søster til Edward 8. af Storbritannien og Georg 6. af Storbritannien samt faster til dronning Elizabeth 2. af Storbritannien.

Chippendale stil 
De fleste af møblerne er tegnet af den lokale møbeldesigner Thomas Chippendale (1718 –1779), der havde sit værksted i Otley i West Yorkshire. Hundrede år efter Thomas Chippendales død blev chippendale-stilen også populær i udlandet.

Sommer-OL 2012 
Umiddelbart før Sommer-OL 2012 i London blev den olympiske ild ført rundt i England.

Den 19. juli 2012 modtog Prinsesse Beatrice af York og David Lascelles, der er den 8. jarl, ilden ved Harewood House. 
Prinsesse Beatrice (født 1988) er tipoldedatter af Georg 5. af Storbritannien, mens David Lascelles (født 1950), er oldesøn af samme konge.

Referencer

Eksterne henvisninger 

 Officiel hjemmeside for Harewood

Leeds
Slotte i West Yorkshire
Anne-Edel Gyldenkrone

Anne-Edel Alvide baronesse Gyldenkrone (4. juli 1912 i Valløby – ?) var en dansk hofdame.

Hun var datter af Ove lensbaron Gyldenkrone og hustru Sophie Jacobine Dinesen og var hofdame ved hoffet.

Kilder 
Danmarks Adels Aarbog 1935.

Anne-Edel
Baronesser fra Danmark
Hofdamer fra Danmark
Personer i Kraks Blå Bog (afdøde)
Danskere i 1900-tallet
NFL-sæson 2013

National Football League-sæsonen 2013-14 bliver skudt i gang den 5. september 2013 hvor de forsvarende Super Bowl-mestre, Baltimore Ravens spiller mod Denver Broncos. Dette bliver dermed en revanche fra American Football Conference-finalen fra sidste sæson.

2013
Sport i 2013
Vjatjeslav Grigorjevitj Sjvarts

Vjatjeslav Grigorjevitj Sjvarts (, ; født 4. oktober 1838 i Kursk, Det Russiske Kejserrige, død 10. april 1869, samme sted) var en russisk maler. 

Han var elev af Julius Schrader i Berlin, Jules Joseph Lefebvre i Paris. Han er en af Ruslands betydeligste historiemalere, men efterlod sig på grund af sin tidlige død kun en snes færdige arbejder, mere gennem emnernes dramatiske spænding og realismen i det kulturhistoriske end ved de rent maleriske værdier. Han malede Ivan den Grusomme ved Kasans belejring (1860), Ivan den Grusomme ved sønnens lig (1864), Patriarken Nikons procession Palmesøndag (1867), Tsar Alexis kører fra Kirken (et hovedværk) med videre. Adskillige af Sjvarts’ billeder i Tretjakovgalleriet i Moskva, således også det stemningsfulde Tsarindens pilegrimsfærd. Også interessante illustrationer til Lev Tolstoj, Mikhail J. Lermontov etc.

Kilde 
 af kunsthistoriker Axel Holck

Eksterne henvisninger 

Malere fra Rusland
Historiemalere
Russere i 1800-tallet
Christian Morgenstern

Christian Morgenstern henviser til:

 Christian Morgenstern (maler) (1805–1867), tysk maler
 Christian Morgenstern (digter) (1871–1914), tysk digter
 Christian Morgenstern (musiker) (1975–2003), tysk musiker
Vipstjerter og pibere

 
Motacillidae (vipstjerter og pibere) er en familie af spurvefugle bestående af cirka seks slægter med i alt 69 arter, der er udbredt over næsten hele verden, men især i den palæarktiske zone. Fra Danmark kendes f.eks. arterne hvid vipstjert og engpiber.

Piberne har en plettet fjerdragt ligesom lærkerne, mens vipstjerternes er uplettede. De hører til den gruppe af spurvefugle, der har ni synlige håndsvingfjer. Armsvingfjerne er forlængede og ofte lige så lange som håndsvingfjerene. Halen har 12 styrefjer og er forholdsvis lang.

Slægter 
 Amaurocichla, 1 art, korthale
 Motacilla, 12 arter, fx gul vipstjert
 Dendronanthus, 1 art, skovvipstjert
 Tmetothylacus, 1 art, guldpiber
 Macronyx, 8 arter, fx gulbrystet sporepiber
 Anthus, 44 arter, fx skovpiber

Det er usikkert om korthale (Amaurocichla bocagii) hører med i familien.

Billeder

Noter

Kilder og eksterne henvisninger 
 Gill, F & D Donsker (Eds). 2015. IOC World Bird List (v 5.1). . Arkiveret
 Danske navne på alverdens FUGLE Arkiveret version fra juli 2013.
Friedrich Ernst Morgenstern

Friedrich Ernst Morgenstern (født 17. januar 1853 i Frankfurt a. M., død 29. maj 1919 sammesteds) var en tysk maler.
 
Morgenstern hørte til en kunstnerfamilie, der i 5 Generationer dyrkede malerkunsten, særlig i Frankfurt a. M. Faderen  (1812–1893) vandt navn ved italienske billeder (Hamborgs Kunsthalle: Fra Ariccia). Friedrich Ernst Morgenstern, der en tid studerede i Paris, har særlig dyrket marinemaleriet; han virkede som professor i sin fødeby.

Kilder 

  

Malere fra Tyskland
Marinemalere
Tyskere i 1800-tallet
Tyskere i 1900-tallet
Personer fra Frankfurt am Main
Salmonsens
Vipstjerter

Motacilla (vipstjerter) er en slægt af spurvefugle, hvor alle cirka 12 arter findes i Afrika og Eurasien. En enkelt art, alaskavipstjert, findes også i Alaska i Nordamerika.

Vipstjert-arterne i slægten Motacilla har en lang hale, der er afrundet og med ret smalle styrefjer. Fjerdragtens udseende er forskellig mellem kønnene og mellem unge og gamle fugle. Slægtsnavnet Motacilla kommer af det latinske motare = 'at bevæge sig'. Det hentyder til arternes vippen med halen.

Arter 
Nogle af de omkring 12 arter i slægten Motacilla
 Gul vipstjert, Motacilla flava
 Citronvipstjert, M. citreola
 Bjergvipstjert, M. cinerea
 Hvid vipstjert, M. alba
 Afrikansk vipstjert, M. aguimp
 Afrikansk bjergvipstjert, M. clara
 Indisk vipstjert, M. maderaspatensis

Kilder og eksterne henvisninger 
 Finn Salomonsen og Gustaf Rudebeck (red.), Danmarks Fugle, bind 2. Branner og Korch, København, 1961.
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret
Christian Morgenstern (maler)

Christian Ernst Bernhard Morgenstern (29. september 1805 i Hamborg - 27. februar 1867 i München) var en tysk maler og raderer, farfar til digteren Christian Morgenstern.

Morgenstern, søn af en miniaturmaler, uddannet under Bendixen samt på Københavns Kunstakademi og på studierejser i Norge, virkede i sin fødeby og i München. Her fik han væsentlig indflydelse på landskabsmaleriet; fra det Rottmannske romantiske Alpelandskab gik han over til luft- og lysstudier fra de fladere egne omkring München, og blev ved sin friske naturfølelse en repræsentant i Tyskland for Barbizon-skolen; adskillige af hans stemningsfulde arbejder er månelandskaber. Morgenstern er rigt repræsenteret i Hamborgs Kunsthalle; Städelske Museum i Frankfurt ejer Månen står op over havet, Münchens nye Pinakotek Søstorm o. s. fr. Blandt hans elever mærkes den danskfødte Xylander.

Kilder 
 

Malere fra Tyskland
Landskabsmalere
Raderere
Grafikere fra Tyskland
Tyskere i 1800-tallet
Alumni fra Det Kongelige Danske Kunstakademi
Pibere

Anthus (pibere) er en slægt af fugle i familien Motacillidae, der findes i næsten alle verdensdele. De fleste af de 44 arter findes dog i Afrika og Eurasien. Fra Danmark kendes blandt andre engpiber, skærpiber og skovpiber.

Piberne i slægten Anthus er plettede ligesom lærkerne, ofte både på over- og underside, men adskiller sig blandt andet ved at tarsens sider ikke er opdelt i plader. Når fuglen sidder stille, rager vingespidserne længere bagud end halespidsen. De to køn er oftest ens og ungfuglene ligner de voksne. Æggene er plettede.

Arter 
Nogle af de omkring 44 arter i slægten Anthus:
 Storpiber, Anthus richardi
 Mongolsk piber, A. godlewskii
 Markpiber, A. campestris Tajgapiber, A. hodgsoni Skovpiber , A. trivialis Engpiber, A. pratensis Rødstrubet piber, A. cervinus Skærpiber, A. petrosus Bjergpiber, A. spinoletta	

 Kilder og eksterne henvisninger 
 Finn Salomonsen og Gustaf Rudebeck (red.), Danmarks Fugle'', bind 2. Branner og Korch, København, 1961.
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret
Aase Merete Gyldenkrone

Aase Merete baronesse Gyldenkrone (28. november 1902 – 1968) var en dansk hofdame.

Hun var datter af kommandør og kammerherre Einar Marius baron Gyldenkrone og hustru og var hofdame ved hoffet.

Hun var ugift og er begravet på Holmens Kirkegård.

Kilder 
Danmarks Adels Aarbog 1935.

Åse Merete
Baronesser fra Danmark
Hofdamer fra Danmark
Personer i Kraks Blå Bog (afdøde)
Danskere i 1900-tallet
Christian Morgenstern (digter)

Christian Otto Josef Wolfgang Morgenstern (født 6. maj 1871 i München, død 31. marts 1914 i Meran) var en tysk digter, sønnesøn af maleren Christian Morgenstern.

Morgenstern studerede i Breslau først jura, derpå filosofi og kunsthistorie. Han bosatte sig 1894 i Berlin, levede fra 1898 dels i Norge, dels i Schweiz og Syd-Tyrol, for så 1910 at vende tilbage til Berlin. Morgenstern har vundet sig navn som lyriker med digte, ofte af satirisk karakter eller humoristisk præg, som hans allerførste bog Im Phantas Schlosz (1895). Fremdeles digtsamlingerne Auf vielen Wegen (1897), Ich und die Welt (samme år), Galgenlieder (1905, 6. oplag 1910), Melancholie (1906), Einkehr (1910). Morgenstern har med fin forståelse og sikker sprogsans oversat forskellige af Henrik Ibsens værker. Efter hans død udkom Stufen. Aphorismen und Tagebuchnotizen (1918) samt digtsamlingen Die Schallmühle (1927).

Kilder 
 
 

Digtere fra Tyskland
Personer fra München
Fru Pigalopp og juleposten

Fru Pigalopp og Juleposten var Danmarks Radios julekalender i 1978. Den var en tegnet historie med indlagte sange, der blev fortalt og sunget af Ove Sprogøe, og var oversat fra den norske historie "Posten skal frem til jul, fru Pigalopp" skrevet af Bjørn Rønningen. Serien er aldrig blevet genudsendt, men den blev klippet ned til lidt under en time og udgivet på grammofonplade med titlen "fru Pigalopp og post-Harley".

Handling 
Fru Pigalopp er en trind, livlig, ældre dame, der bor alene i det store hus kaldet "Tusinddørshuset". Hun hygger sig med at male billeder, lave mad, kæle med sine to katte, og lave sjove ting sammen med de børn der ofte kommer på besøg. Men hun ærgrer sig over at alle hendes julekort blev væk i postsorteringen sidste jul, så derfor tager hun et job som juleassistance hos postmester Pakke i den lille by hvor hun bor. Hun ombygger sin gamle Harley-Davidson motorcykel til postcykel, og er klar til at gøre en indsats i postens tjeneste. Desværre har den selskabelige dame det med at falde i snak med dem, hun møder på sin vej rundt i byen, så da juleaften nærmer sig, må postmesteren alligevel se i øjnene, at juleposten nok bliver forsinket igen.

Personale 
 Sang og indtaling: Ove Sprogøe
 Manuskript: Bjørn Rønningen
 Oversætter: Asger Pedersen og Valdemar Christensen
 Tegninger: Vivian Zahl Olsen

Eksterne henvisninger 
 

Børneserier fra Danmark

Børnenes U-landskalender
Tv-julekalendere
Danske tv-serier fra 1970'erne
Peter Taksøe-Jensen

Peter Taksøe-Jensen (født 17. marts 1959 i København) er Danmarks ambassadør i Japan.

Taksøe-Jensen har desuden været Danmarks ambassadør i USA, fra 2010 - 2015. Da Lars Gert Lose blev ny ambassadør i USA, blev Taksøe-Jensen ny dansk ambassadør i Indien.

Han blev uddannet jurist fra Københavns Universitet i 1986, og senere ansat i Udenrigsministeriet.

16. april 2007 blev han Ridder af 1. grad af Dannebrogordenen.

Referencer

Eksterne henvisninger 

 Om Peter Taksøe-Jensen i Gyldendals nationalleksikon Den Store Danske
 Danmarks ambassade i Indiens officielle websted
 Danmarks ambassade i Japans officielle websted

Ambassadører fra Danmark
Riddere af 1. grad af Dannebrog
Danskere i 1900-tallet
Danskere i 2000-tallet
Jurister fra Danmark
Personer fra København
Personer i Kraks Blå Bog
Alumni fra Københavns Universitet
Vangelis Petsalis

Vangelis Petsalis (født 4. juli 1965 på øen Korfu, Grækenland) er en græsk klassisk komponist og pianist.

Petsalis studerede på konservatoriet på Korfu og senere på konservatoriet i Athen. Han har skrevet 2 symfonier, orkesterværker, koncerter,  klavermusik, korværker, teatermusik etc.

Udvalgte værker 

 Symfoni nr. 1 (1995) - for orkester
 Symfoni nr. 2 (2005) - for orkester

Kilde 
  Om Vangelis Petsalis på www.musicweb-international.com

Komponister fra Grækenland
Klassiske komponister fra det 20. århundrede
Pianister
Personer fra Korfu
Wijnbergen-våbenbogen

Wijnbergen-våbenbogen (Armorial Wijnbergen, opkaldt efter en tidligere ejer) er den ældste kendte franske våbenbog.

Indhold 

Bogen falder i to dele:
 første del er en våbenrulle over Ludvig den Helliges vasaller i Île-de-France, samlet mellem 1265 og 1270 (256 skjolde) ;
 anden del, som forekommer at være senere (omkring 1280), er en våbenrulle over de nordfranske grænsemarker, Nederlandene og Tyskland under Filip 3. (1049 skjolde).

Våbnerne er således fordelt:

Opbevaringssted 

Originalmanuskriptet opbevares i det nederlandske kongelige selskab for genealogi og heraldik i Haag.

En kopi af manuskriptet opbevares i det kongelige bibliotek i Bruxelles.

Tillæg

Bibliografi

Noter og referencer

Se også

Eksterne links 
 

 Marches de Normandie, folios 319 à 343

Heraldik
Våbenruller
Torben Hage

Torben Hage (3. maj 1880 på Oremandsgård – 23. marts 1961) var en dansk officer og kammerherre.

Han var søn af kammerherre, hofjægermester Alfred Hage og hustru Emily født Schack-Brockdorff, var elev ved Herlufsholms lærde skole, blev sekondløjtnant 1900, premierløjtnant 1902, kaptajn 1915 og fik afsked 1932. Hage blev oberstløjtnant i forstærkningen samme år, forrettede frivillig tjeneste i Fremmedlegionen 1912-13, var udsendt af Udenrigsministeriet til Paris for at oprette og lede Dansk Røde Kors' krigsfangeafdeling i Frankrig 1918-20 og var periodevis til tjeneste ved 16. jægerbataljon i Metz 1920-22.

Hage var præsident i De danske Garderforeningers præsidium 1934-55 (vicepræsident 1925-34), medlem af bestyrelsen for Det gensidige Forsikringsselskab Danmark og for Forsikrings-Akts. Norden. Han var Kommandør af Dannebrogordenen, Dannebrogsmand, bar Hæderstegnet for god tjeneste ved Hæren, Dansk Røde Kors' Mindetegn for Krigsfangehjælp 1914-19 og Dansk Røde Kors' Mindetegn for Krigs-Hjælpearbejde 1939-45 og en lang række udenlandske ordener.

Hage blev gift 17. marts 1914 med Magna Elisabeth Kauffmann (8. november 1891 i København - 19??), datter af oberst, kammerherre Axel Kauffmann og hustru Fernanda født Holmblad.

Kilder 
 Kraks Blå Bog 1957

Eksterne henvisninger 
 

Personer i Kraks Blå Bog (afdøde)
Torben
Kammerherrer fra Danmark
Kommandører af Dannebrog
Danskere i 1900-tallet
Officerer fra Danmark
Foreningsformænd fra Danmark
Jens Magnus Barfoed

Jens Magnus Barfoed (1. december 1914 på Christianshavn – 11. december 2008) var en dansk civilingeniør og direktør.

Karriere 
Han var søn af maskinfabrikant Erik Barfoed (død 1963) og hustru Anna født Bech, blev student fra Frederiksborg Statsskole 1933 og cand.polyt. 1939, blev ingeniør hos A/S Burmeister & Wain samme år, ingeniør ved Orlogsværftet 1940, ingeniør II og chef for skibstegnestuen 1942, atter ansat hos A/S Burmeister & Wain 1943, teknisk sekretær hos skibsbygningsdirektøren 1945, overingeniør på skibsværftet 1949, underdirektør og chef for skibstegnestuen 1950 og slutteligt skibsværftsdirektør 1952-70.

Tillidshverv 
Barfoed var Ridder af Dannebrog, formand for arbejdsgruppen for skibsbygning under Dansk Ingeniørforening 1952-57; medlem af forretningsudvalget for Sammenslutningen af Arbejdsgivere inden for Jern- og Metalindustrien i Danmark 1953-69, af arbejdsudvalget 1961-68, af Dansk Arbejdsgiverforenings hovedbestyrelse 1961-70, af Industrirådet 1965-70; formand for Foreningen af Jernskibs- og Maskinbyggerier i Danmark 1961-67; medlem af forretningsudvalget for Hydro- og Aerodynamisk Laboratorium 1962-70, af Lloyds Register of Shipping's danske komité 1954-70, af bestyrelsen for Assurance-Compagniet Baltica A/S 1963-72, Rederi- og Handelsselskabet Montana A/S 1966 og Nordisk Ventilator Co. 1971, kommitteret direktør 1972; medlem af J C Hempel's legatfond til 1970; medlem af Akademiet for de Tekniske Videnskaber 1957 og Fellow of the Royal Institution of Naval Architects.

Han blev gift 12. oktober 1940 med Astrid Marie Larsen (9. august 1915 i København - ), datter af øjenlæge, dr.med. Harald Larsen og hustru Meta født Egebjerg.

Kilder 
 Kraks Blå Bog 1974

Personer i Kraks Blå Bog (afdøde)
Jens Magnus
Riddere af Dannebrog
Personer med tilknytning til Burmeister & Wain
Ingeniører fra Danmark
Erhvervsfolk fra Danmark
Personer fra København
Danskere i 1900-tallet
Medlemmer af Akademiet for de Tekniske Videnskaber
Medlemmer af Industrirådet
Civile ansatte i Søværnet
Havet

Havet, bestem form af hav, kan henvise til:

 Havet (film) – dansk kortfilm fra 1984 instrueret af Leif Magnusson
 Havet (motorgalease) – topsejl-galease, der blev bygget i 1953-54
Wilhelm Xylander

Wilhelm Xylander henviser til:

 Wilhelm Xylander (forfatter) (1532–1576) – tysk humanist og forfatter
 Wilhelm Xylander (maler) (1840–1913) – dansk marinemaler
The National Archives

The National Archives (TNA, kaldes ofte bare National Archives) er en britisk etat, der står for de offentlige arkiver. TNA har ansvar for England og Wales og den britiske stat, mens Skotland og Nordirland har deres egne nationalarkiver.

Arkivet 
TNA er et af verdens største arkiver. Arkivet har dokumenter fra mere end tusind års britisk historie. Det mest berømte dokument er originalmanuskriptet til Domesday Book fra 1086.

Hovedkontoret ligger i Kew ved Richmond upon Thames i det sydvestlige London. Desuden er TNA ejer af Family Records Centre i Islington. Begge arkiver er åbne for publikum.

Oprettet i 2003 
National Archives blev oprettet i 2003, da Public Record Office og Historical Manuscripts Commission blev slået sammen. De to ældre enheder omtales ofte separat af forskere, men officielt er de ikke længere selvstændige enheder.

Referancer

Eksterne links 
The National Archives

Arkiver og arkivalier
Bygninger, konstruktioner og anlæg i London
Richmond upon Thames
Kew

Kew er en bydel i London kommunen Richmond upon Thames i det sydvestlige London, på den sydlige side af Themsen.

Kew er hjemsted for det britiske rigsarkiv. Desuden ligger de botaniske haver Kew Gardens i bydelen. Kew Gardens blev verdensarv i 2003.

De engelske malere Thomas Gainsborough og Joshua Kirby og den tyske maler Johann Zoffany er begravet i Kews sognekirke, der er viet til Sankt Anna (engelsk: Saint Anne's Church).

Eksterne henvisninger 

Richmond upon Thames
Bushy Park

Bushy Park er den næststørste af de kongelige parker i London. Parken har et areal på 4,5 km². Parken ligger i London kommunen Richmond upon Thames i det sydvestlige London. Parken ligger nord for Hampton Court Palace, og har flokke af krondyr og dådyr.

Se også 
 Parker i London

Eksterne links 
Officiel hjemmeside 

Parker i London
Richmond upon Thames
Greenwich Park

Greenwich Park er en del af det maritime Greenwich, der blev verdensarvssted i 1997.

Greenwich Park er på 74 hektarer (180 acres)  og er een af de kongelige parker i London. Parken ligger højt med en imponerende udsigt over Themsen med Docklands og City of London i baggrunden.

Det nationale maritime museum og villaen Queen's House ligger lige nord for parken, mens Royal Greenwich Observatory ligger i hjertet af parken, øverst på bakketoppen. Ved parkens vestlige kant ligger opsynsmandens hus. Her er der udsigt mod det tilgrænsende område Blackheath.

Nulmeridianen (Greenwich meridianen) går tværs igennem parken.

Se også 
 Parker i London

Referencer

Eksterne henvisninger 

Parker i London
Park
Verdensarvsområder i Storbritannien
Sophie af Danmark

Sophie, Sofie eller Sofia af Danmark kan henvise til flere personer:

 Sofia af Minsk (ca. 1140-1198) – datter af Rikissa af Polen i hendes andet ægteskab med en russisk fyrste (muligvis Volodar af Minsk eller Vladimir af Halicz) og gift med kong Valdemar den Store af Danmark
 Sofia af Danmark (død 1247) – datter af kong Valdemar Sejr af Danmark og gift med markgreve Johan 1. af Brandenburg
 Sofia Abelsdatter af Danmark (ca. 1240–1284) – datter af kong Abel af Danmark og gift med fyrst Bernhard 1. Anhalt-Bernburg
 Sofia Eriksdatter af Danmark (1241-1286) – datter af kong Erik Plovpenning af Danmark og gift med kong Valdemar Birgersson af Sverige
 Sophie af Pommern (1498-1568) – datter af hertug Bugislav 10. af Pommern og gift med kong Frederik 1. af Danmark
 Sophie af Mecklenburg (1557-1631) – datter af hertug Ulrik 3. af Mecklenburg-Güstrow og gift med kong Frederik 2. af Danmark
Zygositet

Zygositet er graden af overensstemmelse mellem alleler for et træk i en organisme.

Homozygositet forekommer, når to alleler på et kromosompar er ens. Heterozygositet er modsat når de to alleler på et kromosompar ikke er ens.

Genetik
Axel Kauffmann

Axel Otto Tage Niels Basse (von) Kauffmann (født 10. oktober 1858 i Bordesholm, død 13. januar 1937 på Egholm) var en dansk officer og kammerherre, bror til Aage von Kauffmann.

Han var søn af generalløjtnant og kammerherre Heinrich Kauffmann, som 26. maj 1903 havde fået anerkendelse som dansk adelsmand, og hustru født Fønss, blev korporal ved 17. Bataljon, 1879 sekondløjtnant i fodfolket, 1881 premierløjtnant i 7. Regiment, blev 1883 forsat til Den Kongelige Livgarde, 1884 kammerjunker, 1890 ved Generalstabens taktiske Afdeling, og (til 1893) adjudant ved 1. Generalkommando, blev 1894 kaptajn ved 11. Bataljon, 1895 forsat til Livgarden og var 1898-1906 adjudant hos kong Christian IX. 1905 blev Kaufmann oberstløjtnant af infanteriet, 1908 oberst og chef for 4. Regiment og kammerherre, 1911 chef for Livgarden, 1913 chef for H.M. Kongens Adjudantskab og fik 1918 afsked fra Hæren.

Kauffmann blev Ridder af Dannebrogordenen, 8. april 1903 Dannebrogsmand, Kommandør af 2. grad og 9. oktober 1918 Kommandør af 1. grad af Dannebrog. Han bar desuden over tyve udenlandske ordener.

Han blev gift 10. oktober 1890 i Garnisons Kirke med Therese Fernanda Holmblad (16. oktober 1868 i København - 22. oktober 1923 på Rigshospitalet), datter af grosserer Jacob Arnold Christian Holmblad (1839-1904) og Harriet Arabella Wilhelmine Theodora Elisabeth Brücker.

I 1920 købte han herregården Egholm (kun hovedbygningen), som han ejede til sin død.

Han er begravet på Garnisons Kirkegård.

Kilder 
Danmarks Adels Aarbog 1947.

Eksterne henvisninger 
 

Personer i Kraks Blå Bog (afdøde)
Axel
Kammerherrer fra Danmark
Personer fra Bordesholm
Officerer fra Danmark
Danskere i 1800-tallet
Danskere i 1900-tallet
Godsejere fra Danmark
Crystal City Internment Camp

Crystal City Internment Camp, Crystal City interneringslejr, nær Crystal City i Texas, var en lejr som de amerikanske myndigheder drev i slutningen af Anden Verdenskrig til internering af personer af japansk, tysk eller italiensk herkomst. Lejren blev officielt lukket den 11. februar 1948.

Lejrens officielle navn var Crystal City Alien Enemy Detention Facility og blev drevet af Immigration and Naturalization Service.

Tyskere på flugt fra nazismen
Crystal City Internment Camp blev et sted, hvor især tyskere på flugt fra nazismen blev interneret i USA.
Efter Hitlers magtovertagelse forsøgte tusinder af tyskere og jøder at komme væk fra Tyskland. Nogle søgte til USA via Ellis Island ved New York. De blev amerikanere og integrerede sig.

Efter Japans uvarslede angreb på Hawaii 7. december 1941 erklærede Tyskland USA krig. Her skete der en forandring. Japanere, tyskere og italienere blev interneret i Texas i Camp Crystal City, selv små børn. De var upålidelige, man var i tvivl om, var de amerikanere? I slutningen af anden verdenskrig lykkedes det for det svenske skib MS Gripsholm (1925) under Røde Kors-flag at transportere tyske flygtninge den anden vej. De kom via Frankrig og Schweiz til München i Tyskland, hvor blev de anholdt, og fik fortalt ”er i rigtig kloge”. De var nu tyskere hjemvendt fra USA og blev betragtet som spioner.

Referencer

Eksterne henvisninger 
 Alien Enemy Detention Facility, Crystal City, Texas fra TexasArchive.org. Med kort, tekst og en video fra The U.S. National Archives and Records Administration

Texas' historie
USA under 2. verdenskrig
Interneringslejre